Það var léttur fíflagangur í okkur á köflum Fyrir tæpum fjörutíu árum , nánar tiltekið um verslunarmannahelgina 1971 , stóðu á hljómsveitapallinum á útihátíðinni í Húsafelli stoltir ungir piltar úr Stykkishólmi . Þeir kölluðu sig því frumlega nafni Óvera og þótt nafngiftin væri í sjálfu sér ekki aðlagandi , slógu þeir í gegn drengirnir og Óvera var kosin unglingahljómsveit ársins það sumarið . Fetaði þar í fótspor margra upprennandi hljómsveita sem síðar gerðu garðinn frægan . Einn piltanna úr Óveru hefur síðustu árin verið einn helsti skóla - og uppeldisleiðtogi í Hólminum , Gunnar Svanlaugsson skólastjóri . Í viðtali sem birtist við Gunnar í Skessuhorni vikunnar fer kappinn yfir eitt og annað frá skólagöngu sinni , fyrstu kennsluárin við Héraðsskólann í Reykholti , áður en hann fór aftur á heimaslóðir , tók þátt í pólitík en hætti afskiptum þar því það samrýmdist ekki skólastjórastarfinu . Á gagnfræðaskólaárunum í Hólminum var Gunnar í skólahljómsveitinni Saxar sem seinna breytti um nafn og varð unglingahljómsveitin Óvera . Gætuð þið notað mig núna ? „ Með mér í hljómsveitinni voru Hinni Axels bassaleikari , Raggi Berg gítarleikarar og Gunnar Ingvarsson á trommur , flottir hljóðfæraleikarar . Það var svona léttur fíflagangur í okkur á köflum og við ákváðum einu sinni að auglýsa eftir auka hljóðfæraleikara í hljómsveitina . Það hafði samband við okkur piltur úr Dölunum , Tómar R. Einarsson að nafni . Við ákváðum að það væri frekar vonlast að Dalamaður passaði inn í rithmann og strákurinn líka ekki alveg nógu poppaður fyrir Hólmarana . Seinna átti svo Tómas eftir að verða miklu frægari en við . Ég hef farið á tónleika með hljómsveit Tómasar og eitt sinni skaut hann því að mér í gamansömum tón . „ Gunni , heldurðu að þið gætuð notað mig núna ? “ “ Sjá ítarlegt viðtal við Gunnar Svanlaugsson í Skessuhorni vikunnar .